|  |
| --- |
| **`Manylion y swydd wag:**  |
|  Sefydliad **Arolygiaeth Gofal Iechyd Cymru**   |
|  |
|  Rôl **Adolygydd Cymheiriaid Meddygon Teulu**  |
|  |
|  Cyflog **£400 y diwrnod, a threuliau teithio a chynhaliaeth** |
|  |
|  Hyd **Tair blynedd** |

|  |
| --- |
| **Diben y swydd** |
| Mae Arolygiaeth Gofal Iechyd Cymru (AGIC) yn rheoleiddio darparwyr Gofal Iechyd Annibynnol ac yn arolygu gwasanaethau'r GIG yng Nghymru yn erbyn amrywiaeth o safonau, polisïau, canllawiau a rheoliadau er mwyn amlygu'r meysydd sydd angen eu gwella.Mae'r adolygydd cymheiriaid meddygon teulu yn cydweithio ag AGIC i gynnal arolygiadau mewn practisau meddygon teulu a gwasanaethau y tu allan i oriau meddygon teulu ledled Cymru. Bydd AGIC yn defnyddio'ch gwybodaeth a'ch sgiliau i sicrhau bod ein gwaith yn seiliedig ar arfer a phrofiad cyfredol. Mae sgiliau a chymorth Adolygydd Cymheiriaid yn ein helpu i nodi arfer da ac atgyfnerthu a rhannu unrhyw feysydd o bryder fel y gall Ymarferwyr Cyffredinol a Byrddau Iechyd roi tawelwch meddwl i'r cyhoedd a gwella gwasanaethau i gleifion.  |

|  |
| --- |
| **Tasgau Allweddol** |
| * Cydweithio ag AGIC gyda chymorth a chyfarwyddyd staff AGIC.
* Teithio ledled Cymru i arolygu amgylchedd ffisegol practisau, polisïau / gweithdrefnau, cofnodion cleifion a chofnodion eraill.
* Cyfweld â meddygon teulu, staff a chleifion.
* Rheoli amser yn effeithiol er mwyn sicrhau eich bod yn hollol barod ar gyfer yr ymweliad arolygu, ac i ddarllen gwybodaeth cyn arolygu ac adroddiadau arolygu blaenorol.
* Ymateb i unrhyw faterion sy'n peri pryder, fel y bo'n briodol, wrth drafod â Rheolwr Arolygu AGIC.
* Gwneud sylwadau ac argymhellion yn seiliedig ar eich barn glinigol a phroffesiynol eich hun, gan ystyried rhesymeg glinigol, buddiannau cleifion, ac unrhyw Reoliadau a Safonau perthnasol sydd ar waith.
* Cadw cofnod o'ch canfyddiadau yn ystod yr ymweliad drwy ddefnyddio'r offer arolygu a chymryd rhan yn y cyfarfod adborth ar ddiwedd yr arolygiad gan ddefnyddio’r dystiolaeth a gasglwyd.
* Adolygu a rhoi sylwadau ar gywirdeb adroddiadau arolygu cyn eu cyhoeddi.
* Cynnal ymweliadau arolygu dilynol byrrach â phwyslais penodol (yn ôl yr angen).
* Dangos parch a dealltwriaeth o amrywiaeth a dinasyddiaeth y staff / defnyddwyr y gwasanaeth.
* Cwblhau unrhyw raglenni cynefino a hyfforddiant y mae AGIC yn eu hystyried yn angenrheidiol.
* Gweithredu fel llysgennad i AGIC drwy hyrwyddo gwaith yr Arolygiaeth a rhannu arfer gorau.
 |

|  |
| --- |
| **Meini Prawf sy'n Benodol i'r Swydd**  |
| * Wedi cofrestru â'r Cyngor Meddygol Cyffredinol (GMC) ac aelodaeth ar y Gofrestr Meddygon Teulu â thrwydded i ymarfer ar hyn o bryd.
* Profiad ymarferol cyfredol neu ddiweddar (yn ystod y tair blynedd diwethaf) mewn practis cyffredinol clinigol.
* Profiad sylweddol mewn practis am o leiaf bum mlynedd.
* Profiad o ddatblygiad proffesiynol parhaus.
* Gwybodaeth am Becyn Cymorth Hunan-asesu Arferion Llywodraethu Clinigol (CGPSAT)
* Profiad o lywodraethu clinigol a dealltwriaeth dda ohono gan gynnwys gweithredu a monitro safonau clinigol a phroffesiynol yn effeithiol.
* Profiad o reoli risgiau'n effeithiol, gan gynnwys rhoi gwybod am ddigwyddiadau a delio â chwynion yn effeithiol.
* Sgiliau drafftio o ansawdd da.
* Ymrwymiad amlwg i gydraddoldeb ac amrywiaeth.
* Sgiliau rhyngbersonol, cyfathrebu a gwrando rhagorol.
* Gweithredu mewn ffordd hynod broffesiynol sy'n canolbwyntio ar y claf, gyda gwerthoedd cadarn o ran sicrhau gofal diogel, tosturiol sy'n canolbwyntio ar yr unigolyn.
* Sgiliau arsylwi, asesu a dadansoddi rhagorol.
* Gallu gweithio'n effeithiol yn annibynnol ac fel rhan o dîm.
* Defnyddio TG.

Meini Prawf dymunol* Profiad o weithio fel meddyg teulu mewn amrywiaeth o leoliadau
* Profiad blaenorol o archwilio ac arolygu.
* Rhywfaint o ddealltwriaeth o amcanion a blaenoriaethau AGIC.
* Gwybodaeth am Safonau Iechyd a Gofal Cymru 2015.
* Hyfforddiant cyfredol yn ymwneud â gofynion diogelu a Llywodraethu Gwybodaeth
 |

|  |
| --- |
| **Cyfleoedd Datblygu**  |
| Bydd adolygwyr cymheiriaid yn cael profiad arolygu ac adolygu, ac yn gwella eu sgiliau dadansoddi, drafftio, gweithio fel tîm a chyfathrebu. Mae gweithio gydag AGIC yn rhoi'r cyfle i Adolygwyr Cymheiriaid ddefnyddio arfer da yn ôl yn eu meysydd gwaith eu hunain.Bydd diwrnodau sefydlu a/neu hyfforddi sy'n cael eu cynnig i adolygwyr cymheiriaid yn cael eu dynodi fel datblygiad proffesiynol parhaus (DPP). |

|  |
| --- |
| **Yr Iaith Gymraeg** |
| Mae AGIC yn cydnabod pwysigrwydd datblygu a thyfu gweithlu dwyieithog, ac mae'n croesawu ceisiadau gan ymgeiswyr sy'n dangos gallu i weithio yn Gymraeg ac yn Saesneg. |

|  |
| --- |
| **Gwiriadau'r Gwasanaeth Datgelu a Gwahardd** |
| Bydd Adolygwyr Cymheiriaid Meddygon Teulu yn gorfod cael gwiriad uwch gan y Gwasanaeth Datgelu a Gwahardd (DBS).  |

|  |
| --- |
| **Gwybodaeth Ychwanegol**  |
| Patrwm GwaithRhoddir cytundeb fframwaith i Adolygwyr Cymheiriaid Meddygon Teulu er mwyn darparu gwasanaethau yn hyblyg. Nid oes rhaid i AGIC ddosbarthu unrhyw aseiniadau ac nid oes rhaid i Adolygwyr Cymheiriaid Meddygon Teulu dderbyn aseiniadau o dan y trefniant hwn. Bydd AGIC yn dosbarthu aseiniadau pan fydd gwasanaethau yn ofynnol (hyd at 1.5 diwrnod ar gyfer pob arolygiad). Yswiriant IndemniadGan ei bod yn rôl gynghori yn hytrach na chlinigol, nid yw yswiriant indemniad yn orfodol. Fodd bynnag, os oes gennych yswiriant indemniad eisoes, fe'ch cynghorir i gysylltu â'ch sefydliadau er mwyn sicrhau eu bod yn ymwybodol o'ch diddordeb yn y rôl hon fel adolygydd cymheiriaid.I gael rhagor o wybodaeth, cysylltwch â thîm (Pobl) Gwasanaethau Corfforaethol AGIC yn HIWInspections@gov.wales neu ffoniwch 0300 062 8163.  |

|  |
| --- |
| **Sut i wneud cais** |
| Cwblhewch y Ffurflen Gais ar gyfer swydd Adolygydd Cymheiriaid Meddygon Teulu sydd ar gael ar wefan AGIC [insert link] a'i chyflwyno i HIWInspections@gov.wales drwy e-bost. Os oes angen y ffurflen gais arnoch mewn fformat neu iaith wahanol, cysylltwch â ni:🖂: HIWinspections@gov.wales🕿: 0300 062 8163 |

|  |
| --- |
| **Y dyddiad cau ar gyfer ceisiadau yw 18 Hydref 2019**  |